जेल में बंद नजर आए अनुपम खेर, कंगना बोलीं- ‘इंडिया इज इंदिरा एंड इंदिरा इज इंडिया’
Emergency Movie Release Date; When is the release date update for Kangana Ranaut's movie 'Emergency' in 2023?" कंगना रनोट स्टारर फिल्म ‘इमरजेंसी’ के मेकर्स ने शनिवार को इसकी रिलीज डेट अनाउंस की। इसके साथ ही मेकर्स ने फिल्म का एक नया टीजर भी लॉन्च किया जिसमें कंगना रनोट और अनुपम खेर नजर आ रहे हैं।
कंगना रनोट स्टारर फिल्म ‘इमरजेंसी’ के मेकर्स ने शनिवार को इसकी रिलीज डेट अनाउंस की। इसके साथ ही मेकर्स ने फिल्म का एक नया टीजर भी लॉन्च किया जिसमें कंगना रनोट और अनुपम खेर नजर आ रहे हैं।
टीजर ने ताजा की इमरजेंसी की यादें
टीजर की शुरुआत 25 जून 1975 से हुई जिस दिन देश में इमरजेंसी डिक्लेयर की गई थी। जनता में इसे लेकर रोष है। ब्रॉडकास्ट सस्पेंड करके देश की आवाज को चुप करा दिया गया है। लोगों को टॉर्चर किया जा रहा है और उनके हक छीन लिए गए हैं। जनता इसे तानाशाही बताते हुए इसके विरोध में प्रदर्शन कर रही है।
कंगना बोलीं, ‘मुझे देश की रक्षा करने से कोई नहीं रोक सकता'
टीजर के एक सीन में लोक नायक जयप्रकाश नारायण का किरदार निभा रहे अनुपम खेर सलाखों के पीछे नजर आए। वहीं इसके अंत में इंदिरा गांधी के लुक में कंगना का चेहरा नजर आया। बैकग्राउंड वॉइस में कंगना कहती हैं, ‘मुझे इस देश की रक्षा करने से कोई नहीं रोक सकता क्योंकि इंडिया इज इंदिरा एंड इंदिरा इज इंडिया।’
सतीश कौशिक की आखिरी फिल्म
यह फिल्म इसी साल 24 नवंबर को रिलीज होगी। इसमें कंगना, पूर्व प्रधानमंत्री इंदिरा गांधी के किरदार में नजर आएंगी। कंगना इसमें लीड रोल प्ले करने के साथ ही साथ इसे डायरेक्ट और प्रोड्यूस भी कर रही हैं। कंगना के अलावा इसमें अनुपम खेर, श्रेयस तलपड़े, महिमा चौधरी और मिलिंद सोमण जैसे कलाकार भी होंगे। वहीं दिवंगत एक्टर-डायरेक्टर सतीश कौशिक की यह आखिरी फिल्म भी है।